નરેન્દ્ર મોદી 2024-25 સુધી ભારતીય અર્થતંત્રને પાંચ ટ્રિલિયન ડૉલર કરવા માગે છે.

તેમણે આ વાત દાઓસમાં આયોજિત વર્લ્ડ ઇકૉનૉમિક ફોરમની મીટિંગમાં આંતરરાષ્ટ્રીય નેતાઓને સંબોધનમાં કહી હતી.

2018-19નો આર્થિક સરવે વડાપ્રધાનના વિઝનને ધ્યાનમાં રાખીને તૈયાર કરવામાં આવ્યો હતો, જેમાં આશા રાખવામાં આવી હતી કે 2020-21થી લઈને 2024-25 સુધી ભારતની અર્થવ્યવસ્થા આઠ ટકાની ઝડપે આગળ વધશે. એવું આકલન કરવામાં આવ્યું હતું કે જી.ડી.પી.નો (ગ્રૉસ ડૉમેસ્ટિક પ્રૉડક્શન, કુલ ઘરેલું ઉત્પાદન) સરેરાશ વુદ્ધિદર 12 ટકાની આજુબાજુ રહેશે, જ્યારે ફુગાવો ચાર ટકા રહેશે.

માર્ચ 2025 સુધી એક અમેરિકન ડૉલરની કિંમત 75 રુપિયા સુધી જવાનું અનુમાન મૂકવામાં આવ્યું હતું. વસ્તુઓ અને સેવાઓની હાલની કિંમતના આધારે જીડીપીની વુદ્ધિ દરનો આંકલન કરવામાં આવે છે જ્યારે વાસ્તવિક જીડીપીનું આંકલન ફુગાવોને ઘટાડીને કરવામાં આવે છે.

આ જ કારણ છે કે લાંબાગાળે વાસ્તવિક જીડીપીના આંકડા થકી અર્થવ્યવસ્થાનો ખરો અંદાજ મેળવી શકાય છે. જો ભારત પોતાનું લક્ષ્ય સાધવામાં સફળ થઈ જાય તો તે જર્મનીને પછાડીને અમેરિકા, ચીન અને જાપાન બાદ વિશ્વની ચોથા નંબરની અર્થવ્યવસ્થા બની જશે.

અત્યારે ભારતની અર્થવ્યવસ્થાનું કદ 2.7 ટ્રિલિયન યુ.એસ. ડૉલર છે.

પરંતુ ભારતની અર્થવ્યવસ્થામાં અપેક્ષા મુજબ વધારો થતો નહોતો અને માર્ચ 2020માં કોરોનાની મહામારી શરૂ થઈ ગઈ.

એવું નથી કે કોરોના વાઇરસ પહેલાં દેશની અર્થવ્યવસ્થા બહુ સારી સ્થિતિમાં હતી. આપણી અર્થવ્યવસ્થા કોરોના વાઇરસનો તબક્કો શરૂ થયો તે પહેલાંથી જ સુસ્ત હતી.

હવે બધાની નજર નાણાંકીય વર્ષ 2021ના ત્રીજા ત્રિમાસિક ગાળાના જીડીપી આંકડા પર છે.

રાષ્ટ્રીય આંકડાકીય સંગઠન (એન.એસ.ઓ. નેશનલ સ્ટેટસ્ટિકલ ઑર્ગેનાઇઝેન)ના રિપોર્ટ અનુસાર 2018-19માં જીડીપીમાં 6.1 ટકાના દરે વૃદ્ધિ થઈ હતી, જ્યારે 2019-20માં જીડીપીમાં 4.2 ટકાની વુદ્ધિ નોંધાઈ હતી.

કોવિડ-19 તથા લૉકડાઉનના ઓછાયા હેઠળ પ્રથમ ત્રિમાસિક ગાળા દરમિયાન 24 ટકા જેટલો 40 વર્ષનો સર્વાધિક ઘટાડો જોવાયો હતો. તે પછીના ત્રિમાસિક ગાળા દરમિયાન 7.5 ટકાનો નકારાત્મક વૃદ્ધિદર જોવાયો હતો.

આ એ સમયગાળો હતો જ્યારે કોરોના વાઇરસની અસર અર્થવ્યવસ્થા પર દેખાઈ રહી હતી અને સમગ્ર દેશમાં લૉકડાઉનની સ્થિતિ હતી.

શુક્રવારે નાણાકીય વર્ષ 20-21ના ત્રીજા ત્રિમાસિક ગાળા દરમિયાન દેશના જી.ડી.પી.માં થયેલી વૃદ્ધિના આંકડા બહાર પાડવામાં આવ્યા હતા.

ન્યૂઝ એજન્સી પી.ટી.આઈ.ના રિપોર્ટ... \n\nમને ઉપરના લેખ માટે સારું શીર્ષક આપો.
ઇકૉનૉમી : નરેન્દ્ર મોદીનું પાંચ ટ્રિલિયન ડૉલરની ભારતીય અર્થવ્યવસ્થાનું સ્વપ્ન પૂર્ણ થશે?